Comunidat de Daroca

:*Este articlo ye sobre l'antigo *'districto medieval** de Daroca. Ta l'actual [[comarcas d'Aragón|comarca]] se veiga [[Campo de Daroca]].''


La **Comunidat de Daroca*' estió un [[districto]] churisdiccional adintro de la estructura descentralizata de la [[Corona d'Aragón]].

== Historia ==
 
Se fa mención de lo territorio de lo que dimpués será la Comunidat en lo [[fuero]] de [[fuero de Daroca|Daroca]] de [[1142]]; n'este s'atorga a Daroca unas mugas que plegaban ta las actuals provincias de [[Provincia de Teruel|Teruel]], [[Provincia de Castellón|Castellón]], [[Provincia de Cuenca|Cuenca]], [[Provincia de Valencia|Valencia]], [[Provincia de Guadalachara|Guadalachara]] y [[Provincia de Zaragoza|Zaragoza]].

Podemos leyer las mugas n'una versión de lo fuero de [[1142]], concediu por [[Remón Berenguer IV de Barcelona]]:



Como se puet veyer incluiban muitos territorios que alavez yeran en poder de los [[Al Andalus|moros]] (y que teoricament os habitadors de la Comunidat heban d'aduyar a conquerir). Manimenos encara que los exercitos [[Reino d'Aragón|aragoneses]] los reconquirioron, no quedoron en la comunidat. De feito, en [[1177]] se creyó la [[Comunidat de Teruel (historia)|Comunidat de Teruel]] en la parte sud-este de lo gran territorio que lis heban concediu, en haber perdiu Daroca lo suyo paper estratechico en la defensa de la muga con los musulmans.
 
En l'anyo [[1205]] ye cuan se cita por primera vegada la mes gran part de las localidaz que dimpués constituirán la Comunidat de Daroca. Ye un texto d'asignación de diferents rendas y decimas a las ilesias de [[Daroca]] por part de lo [[Lista de bispes y arcebispes de Zaragoza|Bispe de Zaragoza]], [[Remón de Castrocol]]. Las ilesias de Daroca yeran diez: [[Ilesia de Santa María (Daroca)|Santa María]], [[Ilesia de Sant Per (Daroca)|Sant Per]], [[Ilesia de Sant Andreu (Daroca)|Sant Andreu]], [[Ilesia de Sant Chuan de Daroca|Sant Chuan]], [[Ilesia de Santo Domingo de Daroca|Santo Domingo]], [[Ilesia de Sant Miguel de Daroca|Sant Miguel]], [[Ilesia de Sant Chaime de Daroca|Sant Chaime]], [[Ilesia de Sant Martín de Daroca|Sant Martín]], [[Ilesia de Sant Lorient de Daroca|Sant Lorient]] y [[Ilesia de Sant Valero de Daroca|Sant Valero]].
 
En lo documento se van dicindo que aldeyas perteneixen, en la cuestión de las decimas y primicias, a las diferents ilesias y los clerigos suyos. Pero s'ha de dicir que no totas las aldeyas de Daroca hi son rechistradas, pus no perteneixeban encara a la Comunidat (como la [[Honor de Uesa]]) u por tener un estau especial por razons estratechicas como [[Cutanda]], [[Peracens]], [[Mont-reyal (Teruel)|Mont-reyal]] y atras. Se mentan cuasi totas las aldeyas de la [[seixma de Barrachina]] y muitas aldeyas huei despobladas, lo que indica un rete de [[colonización]] prou denso y talment creiximiento de población.

La Comunidat de Daroca existe como institución por lo menos dende [[1248]], cuan consiguiron la suya independencia con respecto a la villa a cambio de pagar a lo rei 10.000 [[sueldo (moneda)|sueldo]]s anyals.

En la primera mitat de lo [[sieglo XVII]] la Comunidat compró la [[Honor de Uesa]] y la [[Baronía de Segura]] por 60.000 [[escudo d'archent|escudos d'archent]]. Los 11 lugars d'estas entidaz territorials formoron una seisena seixma.

== Organización administrativa ==
 
La historia politica se desembolica con la historia de la capital suya, [[Daroca]], pero igual que con atras [[comunidaz aragonesas]] se produce una desaparación de las aldeyas y la capital con lo paso de lo tiempo, con disputas chudicials.

Asinas las aldeyas consiguioron una independencia churisdiccional de lo chusticia de Daroca dimpués d'encarar-sen muitas vegatas, quedando reservata a lo chusticia nomás que las causas criminals y furtos importans u con violencia.

Las [[plega]]s u reunions de los aldeyans se feban a part de los de la ciudat, los impuestos se pagaban por deseparato, ninviaban representants diferents debant lo rei, y mesmo tenioron un escanyo propio en las [[Corz]].

La ciudat no siempre respetó esta independencia de las aldeyas, pero con lo tiempo lo [[Rei d'Aragón|rei]] dio lo mesmo privilechio a la ciudat y las aldeyas.

Los suyos organos de gubierno yeran la [[plega]] u reunión cheneral, lo consello y las plegas extraordinarias.

*La primera se reuniba una vegata a l'anyo en un puesto no fixo de la Comunidat que no podeba estar Daroca.
*La composición de lo consello tamién evolucionó, pero los oficios prencipals, de duración anyal u d'elección dreita yeran: l'[[escribán]], (cargo de mes gran importancia, que replegaba los impuestos de la comunidat), un sexmer de cadaguna de las seixmas, que administraban chusticia chunto con dos [[churato]]s, dos por aldeya, cuatro hombres buenos por seixma, y lo procurador cheneral.

En las aldeyas amás de los dos churatos lo rechimen yera de [[concello ubierto]]. La población yera de [[Cristianismo|cristianos]], [[chudieus]] y [[Islam|moros]], como en Daroca, pero en numero muito mas baixo d'estos zaguers. Nomás existioron [[alchama]]s que en [[Carinyena]], [[Baguena]] y [[Burbaguena]]. Estió tipico en lo rechimen democratico de la Comunidat la oposición a los habitadors [[nobles]] u [[infanzons]], por lo sentito igualitario de los pobladors, y por tanto los cargos publicos lis yeran betatos.

Yera dividita en [[seixma]]s u sesmas:

*[[Seixma de Barrachina]]
*[[Seixma de Gallocanta]]
*[[Seixma de la Honor de Uesa]]
*[[Seixma de Langa]]
*[[Seixma de Trassierra]]
*[[Seixma d'el río Xiloca]]

== Organización eclesiastica ==

Seguntes lo establito por [[Remón de Castrocol]] en [[1205]], catorce de las [[aldeya]]s heban d'entregar antes de lo día de Sant Martín una contribución (*collacionum*) de dos [[fanega]]s d'[[hordio]] y dos de trigo a beluna de las parroquias de Daroca.

Lo reparto quedó asinas seguntes se deduce de lo texto adhibito a lo [[Libro vermello de l'Archivo Colechial de Daroca]]:

*[[Barrachina]]: Santa María.
*[[Navarret (Xiloca)|Navarret]]: Santa María.
*[[Calamocha]]: Santa María.
*[[Cucalón]]: Sant Andreu.
*[[Lozana]]: Sant Per.
*[[Mainar]]: Sant Chuan.
*[[Cosa (Teruel)|Cosa]]: Santo Domingo.
*[[Rubiuelos (Xiloca)|Rubiuelos]]: Santo Domingo.
*[[Langa]]: Sant Miguel.
*[[Cebollada]]: Sant Miguel.
*[[Berrueco|Castiel Pedrés]]: Sant Chaime.
*[[L'Enderme]]: Sant Martín de la Parra.
*[[Retascón]]: Sant Lorient.
*[[Val Conchán]]: Sant Valero.

La distribución de [[decima]]s y [[primicia]]s estió:
*[[Ilesia de Santa María (Daroca)|Ilesia de Santa María]]: [[Cingla (Teruel)|Cingla]], [[Torrillo]], [[Camín Reyal|Las Cuevas]] (*Cobas*), [[Las Cuerlas]], [[Anento]], [[Ferreruela]] (*Ferrerola*), [[La Tonda (pardina)|Tonda]], [[Cuevas de Portalrubio]] (*Covas de Portelo Rubeo*), [[Lechón]], [[Montnegriellos]], [[Villafermosa|Villalbiella]], [[Forcallo (Campo de Daroca)|Forcallo]], Tortolón y [[Baguena]].
*[[Ilesia de Sant Per (Daroca)|Ilesia de Sant Per]]: [[Olalia]] (*Olalias*), [[Pelarda]], [[Fuens Claras|Fuents Claras]] (*Fontes Claras*), [[Gascons (Xiloca)|Gascons]] (*Villar gasconem*), [[Lechago]], [[Luco de Xiloca|Luco]], [[Tramasaguas]], [[La Salce]], [[Villalpardo (Comunidat de Daroca)|Villalpardo]], [[Torralbiella|Torralba del Senior]], [[Baduls]], [[Torre los Negros]], [[Ferrera]].
*[[Ilesia de Sant Andreu (Daroca)|Ilesia de Sant Andreu]]: [[Cervera de Pancrudo|Cervera]], [[Sarzuela de la Loma]] (*Sarcola*), Miguel (*Michel*), [[Romanos]], [[Lanzuela]], [[Val de Forna]] (*BaldeForna*), [[Tampuriellas]].
*Ilesia de Sant Chuan: [[Portalrubio]] (*PortelRubeo*), *Tuera*, [[Las Casas de Villarpardo|Las Casas]], [[Collados]], [[Manchons]] (*Manchones*), [[La Salce]], [[Murero]], [[Baselga]], [[Aldeya de Domingo Ferrero]] y [[Zaida]].
*Ilesia de Santo Domingo: [[Allueva]], [[Fuent Frida]], [[Losiella (Fuent Frida)|Losiella]], [[Beya]], [[Nueros]], [[Pardiellos]] (*Pardellos*), [[Cerveruela]] (*Cerberolla*), [[Bello]], [[Berrueco]] (*Castel Pedrés*), [[Gallocanta]], [[Uellos Negros]] (*Ollosnigros*) y [[Pozuel]].
*[[Ilesia de Sant Miguel (Daroca)|Ilesia de Sant Miguel]]: [[Lo Pueyo (Xiloca)|Lo Pueyo]] (*Poyo*), [[Santet]], [[Mezquita de Loscos|Mezquita]], [[Val de Sant Martín]] (*Val de San Martin*), [[Sant Martín d'el Río|Sant Martín]], Ambos Puertos (*Ambos Portos*), [[Odón]], [[Blancas]] y [[Torreciella (Xiloca)|Torreciella]].
*[[Ilesia de Sant Chaime (Daroca)|Ilesia de Sant Chaime]]: [[Alpenyés]], [[Corbatón]], [[Langosto]], [[Villalba de los Morals|Villalba]], [[Torralba de los Fraires|Torralba]], [[Fuset]], [[Villar Guerrero]], [[Rubiuelos (Xiloca)|Rubiuelos]], *Dacos*, [[Nombrevilla la Menor]], [[Nombrevilla la Mayor]] (*Ambas Nominevillas*), *Baldariento*, [[Lagueruela]] y [[Codos|Godos]].
*Ilesias de [[Ilesia de Sant Martín (Daroca)|Sant Martín]], [[Ilesia de Sant Lorent (Daroca)|Sant Lorent]] y [[Ilesia de Sant Valero (Daroca)|Sant Valero]]: [[Castellón de Tornos|Castellón]] (*Castellon*), [[Sarzuela de la Loma|Sarzuela]] (*Sarcolla*), [[Banyón]], [[Lo Villarello (Xiloca)|Lo Villarello]] (*VillardeCosa*), [[Villanueva de Xiloca|Villanueva]] y las decimas de [[Pancrudo]].

Bi ha unas doce [[aldeya]]s de lo espacio cheografico de la Comunidat de Daroca que no se mencionan en lo reparto, seis d'ellas s'adhibiron a la Comunidat dimpués ([[Tornos]], [[Burbaguena]], [[Mont-reyal (Teruel)|Mont-reyal]], [[Almofalla]], [[Peracens]] y [[Villar del Salz]]), y atras seis las fundoron u refundoron dimpués, tenendo la radiz *villa*: [[Villafranca]], [[Villarroya (Campo de Daroca)|Villarroya]], [[Villafermosa]], [[Villadolz]], [[Villarreyal de la Uerva|Villarreyal]] y [[Lo Villarello (Xiloca)|Lo Villarello]].

== Referencias ==


== Bibliografía ==
* [[Agustín Gil Domingo]]: *La historia de Calamocha a través de la historia (I)*. , nº 30.[http://www.xiloca.com/data/Bases%20datos/Xiloca/4001.pdf]
* [[Luis Alberto Majarena Gonzalvo]]: *El libro bermejo del archivo colegial de Daroca*. [[Centro de Estudios Darocenses]]. Colección Documentos para la Historia de Daroca y su Comunidad. [[1989]].
* [[Pascual Crespo Vicente]]: *Libro de la manifestación del moravedí de las aldeas de la ciudad de Daroca, 1373: según el manuscrito nº 2.398 del Archivo de la Corona de Aragón''. Editor: Centro de Estudios del Jiloca, 1998. ISBN 8460951235, 9788460951230